open-index/open-wikipedia-markdown huggingface dataset:
GNU/Linux

Mit **GNU/Linux** offd aa nur als **Linux** bezaischned määnd ma Betriibsischdeeme die de Linux-Kernel als Kernel benutze unn Sischdeemdiesnschde von GNU. GNU/Linux is änn freies unoxides Mehrbenutzasüsdäm, wo unter der GPL vaöffentlischd wädd. 

Weil GNU/Linux unna ra fraie Lizenz steht wädd des uff da ganze Weld vun kommerzielle unn ned kommerzielle Organisazione unn Laid entwickelt unn oigsetzt.

GNU/Linux wädd vonn unnaschiedliche Organasiatione als Dischdributione õgeboode. So ä Dischribution is ä Zammeschdellung vun wendungsbrogramme, Dienschdbrogramme äm Kernel unn na Pakedvawaldung. Die Pakedvawaldung braachd ma um Brogramme unn de Kernel zu aktualisiere unn zu inschdalliere. 

Die maischde Server unn Subbacombjuda laafe unna GNU/Linux zum Baischbiel aa der Server vun da Wikipedia, awa ma konn GNU/Linux a uff Desktopreschna laafe losse. Der Linuxkernel wädd haidzudaag imma mehr oigsetzt, zum Baischbiel a für Android, Färnsehja (z.&nbsp;B. Samsung Tizen) unn alle meeglischä Gereed, wo imma mehr Platine drin vabaut wärre uff denne Programme laafe misse.

## Gschischd

### GNU

Des GNU-Betriebssüdäm entstand ausm GNU-Projekt, wo 1983 vom Richard Stallman gschdadded worre is, wail ers ned hawwe konnt, dass imma mehr Õbieda von UNIX-Sischdäme ihr Süsdäm ohne Quelltext ausgelifert henn. Desweesche is s GNU-Sischdäm än freies UNIX, wie aim a die ironisch Langform von 'GNU': 'GNU is Not Unix' (GNU is ned Unix) zu vastehe gäwwe will . 'S Problem am GNU-Sischdäm war, dass se kenn gschaida Kernel hibekomme hawwe. 

### Linux

Da kaam der Linus Torvalds graad rischdisch. Der hodd im Jahr 1991 quasi aus vasehe den Betriebssischdämkern Linux entwickelt und den kozzerhand unna GPL veröffentlischd.

## Wos oigsetzt wädd
### uffm Desktop

S' gäbbd GNU/Linux-Dischdributsione die sisch speziell uff de Desktopreschna unn Endbenutza schbezialisiert hawwe. Dazu köhre unna annerem 
Ubuntu, 
Fedora
OpenSuse
Debian 
unn viele viele mehr!
Bai de maischde Dischdributione kamma unnaschiedliche Desktopoberfläsche oisetze, wemmas komfortabel mag KDE oda GNOME, fir extra Effekte mim Fenschdavawalda Compiz, oder wemma n lõhma Reschna hodd ä effiziente ukomfortablere wie LXDE
### uffm Server
Frija war UNIX bei de Server waid verbraided. Weil GNU/Linux stark kompatiblel is, fir umme unn auf faschd jeda maschin rennd, nimmd ma haidzudaag fir Server maischdens GNU/Linux.
Prinzipiell konn ma jedi Dischdribution als Server laafe losse. 'S empfiehlt sisch hald, dass ma ä meeglischd schlanki Dischdri nimmt, damit ma nedd n Haafe unnitza Ebbes mitschlebbt, den der Server gar nädd braach unn nur longsamer machd.
### uffm Mobiltelephon
### in Subbacombjuda
Uff 462 von de 500 schnellschda Reschna der Weld laaf GNU/Linux

## Nachweise
Quelltext

Der **Kwälldegschd** is n Begriff aus da Informatigg unn määnd n fir än Mensche lesbara Text der inna Brogrammier- oda na Auszaischnungssbrooch gschriwwä worre is. 
* De Kwälldegschd vun äm Brogramm konn ma vum Kompaila iwwasetze losse.
* De Kwälldegschd vun äm Brogramm wo in na Sgribbdbrogrammierschbrooch gschriwwä is konn ma vum äm Interpreter (än schbezielles Brogramm) interpretiere losse.
* De Kwälldegschd vun na Auszaischnungssbrooch konn ma rendern losse, z.&nbsp;B. bei HTML von der Webkit-Änschin

## Erstelle vunämm Kwälldegschd
Um n Kwälldegschd zu schraiwe raischd än normala Tekschdeditor, ma konn awa ah ä Indigrierdi Entwicklungsumgebung (uff Englisch mit IDE abgeközzt) benutze. Ä solschi IDE hodd den Vordail dass se ääm baim Schraiwe n Haafe Aabaid abnämme konn. So muss ma zum Baischbiel nedd alles ausschraiwe, sunnan griggd glai Vorschläg vun da IDE gmacht, aus dänne ma auswehle konn.
N onneres Baischbiel firs schraiwe vun Kwälldegschd is des Verfasse vun äm Wikipediaardiggl. Des is nix onneres als des schraiwe vun nem Kwälldegschd in na Auszaischnungssbrooch.

## Iwwasetze unn Ausführe vum Kwälldegschd
N Brogramm, wo in na Brogrammierschbrooch gschriwwä worre is muss zuärschd in ä maschineverständliche Form gebracht wärre. Ä Maschin vastehd nua binäre Befehle die vun da Prozessorarschitektur vun da Maschin feschdgelegt sinn.
So än Brogramm bevor ma'ss laafe lässt iwasetzt wärre, was ma 's kompiliere nennt oda ärschd bei der Ausführung iwwasetzt wärre was ma Interpretiere oda JIT-kompiliere nennd. 
Haid zu Daach meschd ma offd ä Kombination aus denne baide Sache wie zum Baischbiel bai Java. Zuärschd wädd der Kwälldegschd in änn abschdrakda Zwischecode iwwasetzt und dann bai der laufzeit JIT-kompiliert fir die spezielle Machin uf ders Brogramm grad renne soll. Des hodd den Vordail, dass ma 's Brogramm nua ämoo kompiliere muss, hodd awa de gewaldische Nachdail, dass des die Sach u'effizient mache duud.

## Rendern vum Kwälldegschd
Kwälldegschd vun na Auszaischnungsschbrooch konn vun na Rendering'änschin gerendert wärre. Rendern heeßt, dass der Kwälldegschd vun da Rendering'änschin glese wädd unn die Renderingänschin dann was Grafisches ausgäwwe duud. Än dibbisches Baischbiel dafir is HTML, die Schrooch in der Indaneddsaide gschriwwä wärre. 

## Nachweise
Spanische Sprache

Die **schbanisch Schbrooch** oda a **Kastilisch** ( Selbschbezeichnung *español* [] bzw. *castellano* [])()) is ä Weldschbrooch unn is ä romanischi Schbrooch.

Schbanisch wädd mit latainische Buchstawe gschriwwä. Außadääm benutzt ma Buchstabe *ñ* (gschbroche *nj*) unn des *ü*. Ä waidiri Bsunnahaid is die Vawendung vom Akutakzentzaische um zu zaische wo die Betonung liggd (z.&nbsp;B. *río* [] ).

## Vabraidung

Uff dea Kadd sinn die Lända wo Schbanisch die änzigsch offiziel Schbrooch is dunkelrot

## Nachweis
Linux (Kernel)

**Linux** is änn Betriebssüsdämkern (Kernel),  wo 1991 vum Linus Torvalds unna der GPL va'effentlischt worre is. 

## Herkunft vum Nõme
De Begriff Linux setzt sisch ausm Vornõme vum Entwickler 'Linus' unn dääm X von UNIX zamme. Damit wädd a glai offesischtlich dass Linux unoxid is.
Im Schbraachgebraach wädd da Begriff 'Linux' awa ned uhbedingt nur för de Kernel benutzt sunnan offd a als Sünonüüm fir GNU/Linux-Süsdäme.

## Uffbau von Linux
### Ufgaab vum Kernel
Die Uffgaab vun äm Kernel generell is die Aschdrakdion vun da Maschin, des heeßd, dass der Kernel de Programme wo uff ihm laafe ä oihoitlischi Schnittstell (API) zor Verfiichung stellt. Diese API is vun der Reschnaarschitektur u'abhängig, des heeßd der Brogrammierer schäärt sischn faischda keerisch uff was fir na Reschnaarschitektur soin Brogramm speeda laafe soll, wail a weeß, dassa imma die selb API benutze konn.

Linux is als modularer monolithischer Betriebssüsdämkern fir die Spaischa-, Traiba- unn Brozessvawaldung zuschdändisch.

### Brogrammierschbrooch
Linux is wie die maischde moderne Betriebssüdämkerne faschd nua in C gschriwwä .
Ausnahme sinn arschitekturabhängige Daile vum Kernel, wo ma in Assembler schraiwe muss.

### Arschitektur

Linux is n monolitischer Kernel. Des heeßd, dass Traiba imma, egal ob se jetzad feschd oigebaud oda als Modul gelade sinn, im privilegierde Kernelmodus (bai x86: Ring 0) laafe, des heeßd, dass se vollen Zugriff uff die Maschin henn unn alles selwa mache kenne.

Die maischde Traiba müsse ned feschd in de Kernel oigebaut wärre sonnann kenne zur Laufzaid dynamisch nochgelade wärre. Ausnahme sinn essentielle Traiba die ma baim Hochfahre vum Süsdäm braacht, wie zum Baischbiel de Traiba fir die Feschdbladd unn's Dataisüsdäm. Alladings konn ma des umgehe in dem ma de Kernel beim Hochfahre imma zu alla ärschd ä Initframs-Dateisüsdäm lade lässt wo die needische Traibamodule firs Laade vom aigentlische Dateisüsdäm drin sinn. Den Drigg nutze vor allem GNU/Linux-Dischdributione, weil se dodemid änn schään kompakta Linuxkernel benutze kenne unn beim hochfahre nur die needische Draiwa laade misse. Dadursch is die Dischdri flexibler, als wie wenn se fir jedi Feschdbladd unn Dadaisüsdem, wos gäwwe duud, die Traiba feschd in de Kernel oibaue missde.

Die Brogramme (Dienschde unn Õwendungsprogramme laafe im u'priviligierde Benutzermodus (bei x86: Ring 3). Des heeßd die dirffe nix mache, wenn sie uff ä Kombonend vun da Maschin zugraife wolle misse se des dem Kernel saache. Des is n Aschbekt der Sischahait, wail ma dodemid korrupte Zugriffe vermaide konn die's gsamde Süsdäm gfährde kennde, nur wail ään Brogramm rumschbinnd. Außadääm misse sisch die Brogramme ned im Geringschde drum kimmere wie du Kombonende vun da Maschin funtioniere, wail des die Ufgaab vum Traiba is.

### Portierbarkeit (Warum Linux uff faschd jeda Maschin laafe konn)
## Nachweise
Elbisheimerhof

De **Elweshaamahof** (amtlich *Elbisheimerhof*) liischd ziimlisch genau zwische Marem un Gellem un äschdreckd sisch endlang de Schdraaß zwische de beide Orde. 

De klaane Ord zwische de Hiigel im Nordpälzer Berschland beschdehd aus zwää Schdraaße un einige Haisa. Danebe gibd es a Bushaldeschdell wu di Schiila zu de Schul fahre dud. Siidlisch vum Ord isch a Schdaanbruch, nach Weschde hadd ma a fraie Blick uff Teile vun de Nordpalz un de Dunnersbersch.
Hessenheim

**Hesse** (frz. *Hessenheim*, dt. *Hessenheim*) isch e franzesische Gemää im Département Bas-Rhin (Unnaelsass) in de Rechion Grand Est (bis 2015 Elsass).

D Gemää gheat zum  im Arrondissement im Arrondissement .

## Gschicht
Hesse isch zum easchte Mol 1183 als *Hessinsheim* gnennt worre, 1215: *Hessesheim*, 1392: *Hessesheim*, 1708: *Hessenheim*.

## Verwaltung
 vun Hesse isch . Hesse gheat zum Kommunalvaband .

## Bevelkarungsentwicklung

## Dialekt
De elsässisch Dialekt vun Hesse gheat zam Owarhaialemannisch.


Datei:Hessenheim 055.JPG|Rothaus
Datei:Hessenheim 060.JPG|Katholische Kerch Saint-Laurent


## Literatur
* Michel Paul Urban: Lieux dits. Dictionnaire étymologique et historique des noms de lieux en Alsace. Édition du Rhin, Strasbourg 2003

## Fußnote
April

De **Abril** is nochm Gregorianische Kalenna de vierd Monad im Johr. Er hot 30 Daach unn fangt midm selwe Wochedaach aa wie de Juli unn Schaldjohre aa wie de Januar. Im reemische Kalenna is de Aprilis de zwett Monad gewesse.

Soin Nam dut sischmeeglischawais druff beziehe, dass sich die Knoschbe vun de Pflanze im Frieling effne. Donn werd sisch des Word Abril vum Ladainische aperire („effne“)  ablaide. Awwer aa des ladainische apricus („sunnisch“) kennd de Urschbrung vun dem Word saie. 

De alde daitsche Nam vum Abril, der vum Kall dem Große im 8. Johrhunnad aigfiad worre is, heesd Oschdamond, ewe wail Oschdre in de maischde Johr im Abril liege dut. Friea mol hot mer zum Abril aa Wannelmonad, Grasmond odda aa Launing gsaacht, awwer die Bezaischnunge sinn haid schun faschd vellisch vergesse.

In alde Saage heest es, dass de Luzifa am 1. Abril ausm Himml verschdoße worre is.

Im Abril dut sichs Wedda ofd stännisch ännere, weswege mer zu sowas Abrilwedda saache dut, aa wanns imme annere Monad bassierd.
Microstock-Fotografie

**Microstock-Fotografie** (ach **Micropayment-Fotografie**) nennt ma die Fotografie, die iwwer kommerzielle Internet-Plattforme als lizenzfreie Fotos zu Niedrisch-Preise vermarktet werd. Des Gschäftsmodell lebt devu, dass es sehr viele Kunde gibt, die bereit sinn, z.&nbsp;B. fer ihr Internetsaide fer er paar Euro oder gar fer e paar Cent Fotos zu kaafe, denne awwer die Preise vun traditionelle Bildagenture (wie Getty-Images), die Fotos vun Profifotografe vermarkte, zu deier sinn.

Wesche de Rieseauswahl un de zum Deel hohe Qualidät sin die Microstock-Agenture in neierer Zait zu ennere große Konkurrenz fer kommerzielle Bildagenture worre. Immer mehr Werweagenture greife ach fer Proschpekte odder Kataloche zu Mikrostockfotos. Am bekannteschde sinn die große Agenture iStockphoto, Fotolia un Dhutterstock.

## Quelle
* Jesper Stoorgard Jensen: Mr. Microstock. in fotoMAGAZIN, Februar 2013, S. 106-111
Tinkerbell-Effekt

Mim **Tinkerbell-Éfägd** määnd ma dass wenn viel Laid an was bschdimmdäs glaabe, dass des donn a bassiere duud, nuur wail die Laid dr glaabe. De Effeggd isch noch de Fee *Tinker Bell* ausm Theadaschdigg  Peter Pan b'nonnd, wu dursch de Glawe vum Publikum (Ausg'driggd dursch Gladsche midde Hend) vum Tod zurigg g'brochd werd.

### Gegedail vum Tinkerbell-Éfägd
Wann dadursch dass viel Laid an was glaabe, des wodr se glaabe graad ned mehr bassierd oda wääniga, dann schbrischda ma vum **Gegedailische Tinkerbell-Éfägd**. Den B'griff hodd 2003 de David Post oigfierd. 

## Owednunge
Inem Adiggl isch die Beweschungserkennung unn -wahnehmung bai Mensche unnasuchd worre. Die Aussach isch, dass die Wahnehmung d'vu abhengd, wasma erwade dud, was bassiere werd. Des konn zu Wahnehmunge fiehre, wus ganned hodd, alle de *Tinkerbell-Éfägd*.

De Cameron Stewart erglerd de Applaus fa die Reschdsschdaadlischkaid inde wesdlische Demogradije middm *Tinkerbell-Éfägd*. Do'd'noch isch die Reschdsschdaadlischkaid ebbes, wasses nedd wirglisch, sondan bloß inde Kepp vunde Laid als was werdvolles hodd unn wuma vadaidische muss. Awwa a wie Tinkerbell werds Wirglischkaid, womma efach schdag g'nuch dro glabd. 

De David C. Paris nimmde *Tinkerbell-Éfägd* um die Widdaschbrischlischkaid vun nadzijonale Bildungsreforme inde Umsedzung zu erglere. Die Obassung vunna Schul on die Vorgawe hengd do'd'noch d'vu ab, was die Lehrgrefd glawen. Wonse glawen, dass ihr Schul guud isch, donn wirgd des wie de Applaus bai Tinkerbell. 

## Form
De Tinkerbell-Éfägd hodd die Form

## Baischbiel
Baischbiel fade *Tinkerbell-Éfägd* isch

* Fiatgeld: Fiatgeld is Geld wo kenn Gegewäärd hodd ( im Gegesatz zum representatiivä Geld, wo änn Gegewäärd in Form vun na Waare (offd: Gold) hodd. Nur wail die Laid druff baue, dass die Schdelle wo's Geld ausgäwwe seriös sinn unn dass jeda Mensch a an die Währung glaabd hodd des Geld n Wert

Baischbiel fade *Gegedailische Tinkerbell-Éfägd* sinn:

* Wann viel Laid denke "Audofahre is subba sischa", dann fahre mehr Laid Audo, unn ah mehr Laid sorgloosa wäänischa uffmerksam und dadursch wädd Audofahre uusischara!
* Wann jeda dengt: "Die nnere wädds schun mache". Dann meschts niemand!

## Gugschd a uff
* Magisches Deng'ge
* Kondrolldaischung
* Wunschdeng'ge
* Argumentum ad Coelum

## Nochwais
Er ist wieder da

**Er ist wieder da** (hochdaitsch fir *Er is wida do*) is des Erschdlingswerk vum Timur Vermes. Der Roman is 2012 im Eichborn-Verlag a.schiene. Im Buuch geehts dodrum, dass de Adolf Hitler am 30. Auguschd 2011 in Berlin uffwache duud und nedd weeß warum. Des Buuch is satirisch zu betrachte.

## Inhald
Adolf Hilter, der Fihrer vum Daitsche Raisch wachd inmidde vun Berlin newaäm Bolzplatz uff unn hodd ke Erinnerung wie er dort higekumme is. Er freet sisch zuerscht in welsch guuda Verfassung Berlin is, wunnadd sisch awa dass niemand uff da Schdrooß ihn erkennd oda ihm Reschbeggt zollt. Anschdadd vum von ihm erwaddedde Räschbeggd oda Ehrfurschd griggda nur schiefe Bligge vun de Laid. Baim ärschbeschde Kiosk wo er finne konn schnabbd'a sisch Zaidunge unn brischd oomäschdisch Zamme als uff alle Zaidunge 's Daadum vum 30. Auguschd 2011 siehd. Der Kioskb'sitza kimmerd sisch um de bewussdloose Hitler unn is vellisch begaischdadd vum Hitlers scheinbaara gschbielda Eschdhaid als Hitler, wail'a dengdd, dass der Hitler nur änn Schauschbiela wäär. Der Kioskbsitza is so begaischdadd vum Hitler als schauschbielerisches Talent, dass er ihm in saim Kiosk Obdachd gewährt und ihm vaschbrischd dass er ihm Laid vorstellt bai denne er mit saina Numma a.waide konn. 
Ä baar Daach spääda kumme zwee vun da Agentur "Flashlight" vorbai. Hitler schwadroniert mit dääne iwwa de Polefeldzug. Die zwee määne dass des feschd aige.iibte Komedii is unn wolle deem Hitler e Stell biede unn miede deem Hitler uff die Koschde vun ihra Agentur änn Hotelzimmer.
Pfitzenmeier

De Pfitzemaija is e kurpälza Unnanehmensgrubb wo 1978 vom Werner Pfitzenmeier gegrindet worre is. Am fang bestand die Unnanehmensgrubb nur ausm Pfitzenmeier Wellness und Fitness Park wo der Werner zuerschd dahääm ä Muckibuud ufgemachd hodd unn dann imma greeßer ekschpandiert is. 
Haidzudaach besteeht des Unnanehme zum Grooßdail ausm Pfitzenmeier Wellness und Fitness Park und ausm dazugeheerische Billischburga Venice Beach, plus n enormes Kursgebood, unn ausgegliedate Extrageboode. 

## Ɔ̃geboode in da Unnanehmensgrubb
* Pfitzenmeier Wellness und Fitness Park
* Venice Beach (do sinn jetz alle "alde Studjos drinn (z.&nbsp;B. ah des frihschde noch exischdierende in Schwetzinge), awa ah naije ääfacha oigerischdede Studjos)
* *Medifit*: ä Zusatzgebood was Krankegymnastik asetze soll
* *Therapiezentrum* Pfitzenmeier: so ähnlisch wie Medifit nur seldener
* *FirmenFitness* Pfitzenmeier: auf Unnanehme ausgerischded, wo wolle dass ihre Middarbaida dursch Fitness bessa schaffe.
* *Body & Face*: Ma.saasche, permanendes Gschminkdsai, Hoawachse etc...
* *Aura Yoga*: yogaähnlische Iibunge wo nedd ins allgemeine Kursprogramm falle, sunnann wos nur in zwee spezielle Studjos gäwwe duud
* *Pfitzenmeier Reisen*

## Noochwais
Apple Inc.

**Äbbl**, amtlisch **Apple Inc.** [] is änn omriganisches Unnanehme, wo Unnahaldungselektronigg unn Soffdwäär entwiggle duud. S Haabdkwadier is im kalifornische Cupertino. geeblisch is Äbbl s wertvollschde Unnanehme uff da gonze Wäldd.

## Unnanähmensgschischd
Aktie

**Agdsjä** sinn dailsschain, wo ä Firma verkaafe konn um sisch Geld zu bschaffe. S'bsunnare an de Agdsä is, dass der wo die Agdsjä kaafd ned wie bai onnere Wertbabiere wo e Firma ausgewwe konn, nur änn Glaibischa is sunnann änn Middbesitza an da Firma wärdd. Wemmas Bilanzteschnisch bedrachde duud, is der Unnaschied der, dassma die Geldainahme dursch Agdsjä.ausgaab als Grundkabidaal (Aige.kabidaal) reschne konn, unn doodursch ä heehjeri Aigekabidaalkwood hawwe konn, als wie midd der Ausgaab vun onnere Wertbabiere, wo ma als Fremdkabidaal sehe muss. Die Aigekabidaalkwood is wischdisch, dass ääm Banke Geld laije.

In Daitschlond wärre Unnanehme, wo ihr Grundkabidaal middels Agdsjä bschaffe, als Agdsjä.gsellschafde (AG) oda als Kommanditgsellschafd uf Aktien (KGaA) bzaischned.

## Gsetzlischi Definidsjn
Noochm daitsche Agsdjä.gsetz is Ä Agdsä
* Änn Bruchdail vum Grundkabidaal (§§ 1 Abs. 2, 29 AktG)
* Ä Verkerperung fer die Räschde unn Plischde vunn däänjäänische, wo die Agdsä erworbe henn (Agdsjonäre), gege.iwwa vun da Gsellschafd vun därre sie die Agdsje hawwe(etwa §§ 11, 12, 64 AktG)
* Änn Wertbabier, wo dänn dail onna Gsellschafd beschdäädischd

## Webpeidsch

* lschd bkond Agdsjä vunde Weld
Akira Kurosawa

De **Akira Kurosawa** (jap.  *Kurosawa Akira*, * 23. März 1910 in Ōmori (hait: Ōta), Tokio; † 6. September 1998 in Setagaya, Tokio) isch a japanischer Regisseur gwäse.

Er hat oinige Klassiker dreht und isch einer von denne, wo die Filmsgschicht wirkli beoiflust hend. *[[Die sieben Samurai]]*, *[[Rashomon – Das Lustwäldchen]]* ond *[[Ran (Film)|Ran]]* sin die bekannteschte Film von em.

Er war der jüngscht von siebe Kinner und hat a strenge Vater und a sehr liebe Mutter ghet. Soi Vadder war Militär, hat aber des kischtlerische Intresse vum junge Akira gferdert. Blos hat er wege Ärger vom Vadder mit soim eldere Bruder Heigo, wo er sehr mege hat, den blos hoimlich bsuche kenne. Es war immer mal wieder net leicht für de Akira, erscht hat der Heigo sich umbrecht, was em lang nachganga isch ond soi erschter Film isch a net gschait aakomme. Aba er hat mit *[[Uzala, der Kirgise]]*, was a russische Produggtion war, 1975 en Oscar bekomme. Dann war er sehr bekannt. Die Japaner selber findet den Akira reichlich weschtlich, in Eiropa unn Amerika isch er *där japanische* Filmmacher überhaupt. Will hoise, er kennt beide Seite rescht gut, schaut japanisch aus, isch aber weschtlich uffzoge. Wege dem sin au etliche vo soine Film als Weschtern nachgschtällt worde, am bekannteschte sinn die Siwe Samurai. A Wahnsinnfilm, wo er bei de Kampfszene mehrere Kameras gloichzoitig het laufe losse. Der isch mehrmols ibertrage worre. Als Die glorreichen Sieben im Weschdern vom John Sturges, als Comicfilm, Science Fiction, und da hats sogar a etwas albärne Winnedouverschnitt fo gäwwe.

Intressant isch des mit dem Rashomon. Boim Rashomon isch a Samurai, soi Frau, a Gauner un a Holzfeller unnerwegs und dreffe sich zufällig im a Weldle. Es regät erscht saumäßig. Am End isch der Samurai dod. Des wird vorm Gricht verhanneld. Die Gschicht wird awa nachoinanna aus de Sicht von jedara Perso dargschtellt. De Samurai isch als Goischt do. Du woisch am End net sorecht, wer Recht hot on was echtad passiert isch. Aba da Holzfeller, wo erscht gar net gut weggkommt, kimmert sich um a klai Kindle vun dem Pärle, wo no in der Wiage glege isch. Wege dem ischs au halbwegs a Happyenn und die Sunn scheint.

Da Akira hät imma a innigs Verhältnis zur Natur ghabbt. Wege dem ischs a schene Ehrung, dass 2011 an Aschteroid nach em benannt worde isch: (254749) Kurosawa.

## Lideratur
* 
* 
* 
* 
* 

## Weblink

* 
* 
* Akira Kurosawa Foundation
* 黒澤明.com Akira Kurosawa portal
* Dan Harper: ''Akira Kurosawa'' bi www.sensesofcinema.com
* Klaus Kreimeier: ''Fliehendes Leben, extreme Tode – Akira Kurosawas Filme'' in Filmzentrale
* ''Der Krieger und die Kamera''. Essay über de Akira Kurosawa bi www.japankino.de
* David Walsh: ''Das Werk Akira Kurosawas''
* Akira Kurosawa News and Information
* ''Tenno Akira''. Essay über Kurosawas Samuraifilme bi negativeland.de

## Fueßnote
Neckarau

**Neggara** [] is n Schdadtbezirk und ein Schdadddääl vun Mannem im Rhoi-Negga-Draiegg. Außa Neggara selbschd keehre noch die Schdadddääl Almehoof unn 's Niedafeld zum Schdaddbezirk.

## Geografie

### Stadtbezirk
Der Stadtbezirk Neggara liggd im Siidweschde vun Mannem direkt am Rhoi. grenzene due die Schdaddbezirke Lindehoof, Naioschde/Naihermse unn die Rheinau. Auf der gege.iwwaliegende Said vum Rhoi liggd Ludwichshaafe und Altrip.

### Schdaddääl
Der Schdadddääl Neggara wäd im Norde vun d Rottfeldschdrooß begrenzt, wo die Grenz zum Almehoof is. Im Nordoschde erstreckt sich d Schdadddääl bis zur Ludwigshafener Schdrooß, wo die Grenz zu Naihermse is. Im Siidoschde grenzt Mannem ans Caschderfeld. Im Siide grenzt der Schdadddääl Neggara an die Gemää Altrip. Die Grenz is in dem Fall de Rhoi, wo a mit ere am GKM gelegene Fähr iwwaqueert wärre konn. Durch die Rheigoldschdrooß ist Neggara in nordnordweschdlicher Rischtung vum Niedafeld getrennt. In weschdlischa Rischdung geht Neggara bis in de Waldpark kozz vorm Niedafeld Schdrandbaad.

## Webpeidsch

* Said vunde Schdadddääl
* Schdadischdigge (PDF; 269&nbsp;kB)

## Noochwais
Sex

Onner **Sex** oder **Zünsle** fir den en Begriff *sexus*, : *Geschlecht*) versteht ma des praktische Awende vunn Sexualität im Geschlechtsverkehr. Moischtens senn zwaie beteiligt. Aigschlosse sin au Praggtige die blos oin betreffe (Masturbation), wanns meh wie droi sin, wird die Sach langsam onübersichtlich. 

Des spannende am Sex isch, das es roin biologisch betrachtet ja erscht mol mehr Mieh macht, Sex zu hann, als sich veschedativ fortzupflanze, iber Setzling und so. Schtatt des ganze Erbmaterial zu klone, gibt ma (oder fraa) nor die Hälft devoo weg. Schprich des lohnt sich blos, wann die Kinner e Vorteil davu hann. Des sinn zum oine Mutatione onn wenicher Krankheite, aber es gibbt au anner These dazu. A weng a Rätsel isch es immer no.

## Witz

In der Palz isch die besunnere Situation, das die eschentlisch frehlische Pälzer aus Kallsruher Sischt kee Sex habbe, sondern sich roi veschedativ fortpflanze. Deswegen gibts aach den Witz über die Pälzer Ehefrau, der des zu langweilig wird und die dann abends mal in der Reizwäsch in der Tür steht. Schwarz onn verrucht. Sacht der Monn als er sie sieht "Isch was mit der Omma?".  

## Weblinks

* The International Encyclopedia of Sexuality, Bd. I - IV 1997-2001, Hrsg. vom Robert T. Francoeur, 1994

## Einzelnachweise
Marilyn Monroe

**Marilyn Monroe** [] (* 1. Juni 1926 in Los Angeles, Kalifornien; † 5. August 1962 in Brentwood (Los Angeles), gebore als *Norma Jeane Mortenson*, reschpektive *Norma Jeane Baker*) war eine US-amerikonische Schauspielerin, a Model, Sängerin onn Filmproduzentin. In de 1950er isch se zom Weltschtar gworre und regelrechtes Sexsymbol vum 20. Jahrhundert.

Trotz ihrer große Erfolge war se privat eher ohglicklich, drei Ehe sin gscheitert und au Kinner hot se koine kriegt. Mit 36 isch se an einer Überdosis Schlafmittel gschtorbe. Die genauere Umstände sänn bis heute ongeklärt.

Agfange hat des ganze, als se im Jahr 1944 in der Montasch vora Rüschtungsfabrik gschafft het, wo sie Flugzaigmodelle lackiert hat. 1945 isch se vunn eim Armeefotografe vunn de *First Motion Picture Unit*, dem Zelluloid-Kommando unter dem damalige Hauptmann und spätere US-Präsident Ronald Reagan entdeckt worre. Die henn „animierende Bilder von anziehenden Frauen am Fließband zu machen, die die Kriegsanstrengungen durch ihre Arbeit unterstützen“. Da war die Marilyn die rischtisch. Sotte Bilder hann unter dem Titel *Rosie the Riveter* rechts Aufsehe erregt. 

## Einzelnachweise
Rheinau (Mannheim)

**Rhainau** is en Schdadtbezärk unn Schdadtdääl vun Mannem. De Ord hot 24.249 Oiwuhner unn ä Fläsch vun 15,37 km².

## Geographie
Rhainau liechd wie gonz Monnem in de Rhoiewene unn im Weschde fließd de Rhoi direggd am Ord vorbai. Rhainau dudd an folgende Schdadtbezärk vun Mannem grenze: Im Nordweschde an Neggara, im Norde an Seggene unn im Oschde an Friedrischsfeld. Im Siede dudd Rhainau an de Brihler Schdadtdääl Rohrhof grenze.

## Gschischd
1750 is im haidische Zendrum vun Rhainau ä Relaischdadsion arischded worre, um die frisch õõglehde Chaussee vun de Kurpälzer Summerresidenz in Schwetzinge zum Mannemer Schloss midd ausgruhde Perde zu vasorge. 1817 is Karl Friedrich Drais midd soim erschde Fahrrad vun Mannem zum Relaishaus unn zerick gfahre. 

1860 is die Ziegelai gegrinded worre unn dodemid hot die Induschdrialisierung oigsedzd, 1870 hot die Båånlinie Mannem-Kallsruh rischdisch Schwung in die Sach gebrochd. De Nååme "Rhainau" hot de Ord vun de erschde Firma *Chemische Fabrik Rhainau*. Bis zum Ende vum 19. Johrhunnerd sinn vier schemische Fabrigge endschdonne. 1898 hot die privade Hafebaugsellschdafd de Aldrhoiarm zum Hafebegge ausgebaud. Zwää Johr schbäda hot mer s zää Meder hohe Pegelhaissche an de Beggerond gebaud.

## Webpeidsch

* Webpeidsch vum Schdadtdeel
* Schdadischdigge (PDF-Datei; 188&nbsp;kB)
* Gmainnidzischa Varoi Monnem-Rhainau

## Äänzlnoowais
Whistleblower

En **Wischdlblouer** (Ausm Englische *Whistleblower*; *to blow the whistle* "in die Paif blose") is en Mensch, wo grooße gsellschafdlische Missschdänd uffdegge dudd, wie z.&nbsp;B. Korrubdsion, Menschehondl odda Menschereschdvaledzunge unn des on die Effendlischkaid bringe dudd. Maischdens sinn des Missschdänd, die in ennere Beherde, Inschdidudsion odda Unnernemme schdaddfinne due unn seller schaffd maischdens do, bzw. is Kund devuu. Middem Vereffendlische vun de Missschdänd will de Wischdlblouwer die Sache õõprangan unn die Effendlischkaid warne, bzw. die Missschdänd beheewe. De Begriff "Wischdlblouwer" dudd maischdens Endhiller ausm US-amerikånische Umfeld bezaischne, desweeje aa de englische Begriff, unn maischdens fälld de Begriff im Zåmmehång midd Regierungs-, Gehaimdienschd- odda Milidäraffäre.

Um die Effendlischkaid õõzuschbresche, braache die Wischdlblouwer Medie. Maischdens wende sie sich an große seriese unn inveschdigadive Zaidunge, wie die "New York Times" odda "The Guardian", um sischa zu gehe, dass aa viel Lait informierd werre unn aa rischdisch umgånge werd. Said naischde gebbds aa es Innannedpordal Wikileaks, wo jeeda Dokumende bzw. Bilder unn Videos naischdelle konn, die en Missschdond uffzaige. 

Wischdlblouer werre unnerschiedlisch gsehe. Monsche Lait lehne ihr Tue ab, maischdens die in de Skandal involvierde, awwa aa Lait die färschde, es Õõsehe vun ennere Nadsion kennd beschädischd werre, wonn z.&nbsp;B. De Wischdlblouer ä Beherd vun dem Lond bloßgschdelld hot. Aa Lait, die denn Missschdond gar nedd als Missschdond õõsehe, kridisiere ofd denn Wischdlblouer. Die jewailische Beherde, Inschdidusion usw. versuchd nadierlisch dem Wischdlblouwer zu schade, z.&nbsp;B. vor Gerischd zu bringe odda zu versedze. Uff de onner Said gebbds nadierlisch Zuschbruch, die Tate werre als Ziwilkurasch gsehe, wail jo derjennische sisch unner Gfahr fer die Effendlischkaid oisedzd unn vor allem die bedroffene Lait jo gewarnd sinn.

## Äänzlnoowääs
Muggaseggel

A **Muggaseggel** (au **Muggaseggele** odr **Muggaseggl**) isch a kloine Massoihoit, bi de Schwba und au im Franggische. Wennd gnau bisch, gehts um die Zinselzipfele von oim Muggamoo.

Schwoba saage zur Schtubefliege *Mugg*. Der wisseschaftlich *Aedeagus* gnannte Kerpertoil isch vonnem Fachmoo, dem Entomologe Hans-Peter Tschorsnig vom Stugarter Naturkundemuseum vermesse worre. Nach dem soinere Messung kosch die bislang recht vage Maßangabe *Muggaseggl* präzisiere, der Dorchschnittswerd liegd om 0,22 Millimeta.

Ma sott beachte, dass der Ausdrugg au im (nord)badische und fränggische gern gebraacht wird. Muiggaseggele isch dabei net nur a Massoihoit. Wann oiner aussm Auslann nach Bade oder Wirteberg ziegt, dann sen die Roigschmneggte ofdd agsäuert, woil sie koi Dialeggt räda kenne. 
Jetz weellet die Lait drudsäm zoige, das se dazughere. Deswech nemmet se Wärter wie de Muggeseggel gern mit uff, woil dann a jeder wois, uuui - seller Roigschmäggte wais wie mer schwetzt mit di Lait. 

Die Brigande hend oine von de friheschte Jumelasche mit Halle in der DDR ghet, 1987 scho. Als die dann a Kochbuch gschriabe hend, isch a kloi Dialeggdlexiko in dem Biachle roikomme ons Muggeseggele naderlich mid. 

Omgherd had in der Siddeutsch Zaitung, der Thomas Lindner, Scheff vom Groz-Beckert in Albstadt, was a Großkopfeter au vom VDMA isch, gsait, das au im Gschäfft in Indien alle des Muggaseggele kenne. Nachdem die vor allem Glufa mache, alla rescht kloine Sache, isch wiechtig das älle au sorgfältig boi der Sach sin.   

## Fueßnote
Sibirien (Föderationskreis)

De **Federadsionskrääs Sibirje** is ä adminischdradivi Äähaid vun de im asiadische Dääl vun Russlond. Vawaldungssidz is Nowosibirsk im Siedweschde vun dem Federadsionskrääs. In dem Federadsionskrääs leewe 19.549.000 Lait uff ennere Fläsch vun 5.114.800km² De Federadsionskääs is nedd zu vaweggsle midd de Reschion Sibirje, vun derre de Federadsionskrääs ner en Dääl abdegge dudd unn derre Grenze uudefiniad sinn.

## Guvernäär
*Leonid Dratschewski (* 5. April 1942) 18. Mai 2000 bis 9. September 2004
*Anatoli Kwaschnin (* 1946), seit 9. September 2004, ehemolischa Laider vum Generalschdab, Armeegeneral

## Gliedarung
Ural (Föderationskreis)

De Federadsionskrääs **Ural** is ä adminisdradive Äähaid im asiadische Dääl vun Russlond. Im Federadsionskrääs leewe 12.257.000 Lait uff ennere Fläsch vun 1.788.900 km² unn hot dodemid ä Bevelgarungsdischd 6,9 Oinwuhner pro km². Derzaidischer Guvernär is de Igor Cholmanskich. De Vawaldungssidz is Jekaterinburg. Im Norde dudd de Federadsionskrääs ans Nordpolarmeer grenze, im Oschde an de Federadsionskrää Sibirje (Federadsionskrääs) im Sied on Kåsachschdan unn im Weschde an die Federadsionskrääs Wolga unn Nordweschrusslond.

## Gliedarung
Tropennacht

Als ä **Drobenachd** werd in Middleuropa ä Nachd bzaischned, bai derre die Demberadur nedd unner 20 Grad Celsius falle dudd. Gemesse werd des innem Wedderhaissche zwää Meder iwwerm Bode

Drobenäschd sinn selde in Daitschlond midd saim gemäßischde Klima. An de maischde Schdadsione vum Daitsche Wedderdienschd werd im Middl wennischa als ää Drobenachd im Johr regischdrierd. Veräänzeld werd an daitsche Wedderschdadsione zwää bis drai Drobenäschd regischdrierd. Rekordhalda is die Wedderschdadsion am Baliner Alexanderplatz midd dorschschniddlisch finf Drobenäschd im Johr. Bai große Schdädt is des kää Wunner, wail sisch jo die Schdädt tagsiwwer so schdarg uffhaize unn de Beddong unn Asphald nachds die Wärm an die Lufd abgewwe. Awwa aa die Rhoiewene is weejem milde Klima õõfällischa fer Drobenäschd. Es hot awwa aa schun auffällisch haiße Summa, wos mehr als 10 Drobenäschd gewwe hot. Zu nenne is de Rekordsumma 2003, wo Hidzerekorde gebroche worre sinn, in Kehl hots do 21 Drobenäschd gewwe.

Drobenäschd kenne belaschdend fer alde unn gschäschde Lait soi, mer konn bai denne Temberadure aa schleschda aischlofe.

## Kwällä
*http://www.deutscher-wetterdienst.de/lexikon/index.htm?ID=S&DAT=Tropennacht
*https://web.archive.org/web/20160306184458/http://www.climate-service-center.de/033624/index_0033624.html.de
Ferner Osten (Föderationskreis)

De **Federadsionskrääs Ferna Oschde** (russisch Дальневосточный федеральный округ, *Dalnewostotschny federalny okrug*)  is ä adminischdradivi Äähaid im aißerschde Oschde vun Russlond in dem soi asiadische Dääl. Lieje dudd de Federadsionskrääs am Pazifigg. Vawaldungssidz is Chabarowsk unn de Guvernär is de Viktor Ishayev. De Federadsionskrääs hot 6.463.000 Oiwuhner unn ä Fläsch vun 6.463.000 km² unn is dodemid de greeschd Federadsionskrääs. Awwa midd ennere Bevelgarungsdischf vun 1,04 Oiwuhner pro km² aa de dinschd bsiedelde. Grenze dudd de Federadsionskrääs im Weschde on de Federadsionskrääs Sibirje, im Norde ans Nordpolarmeer, im Oschde an de Pazifigg unn im Siede on Schina.

## Gschischd
Unnerm Zare Niggolaus II. hot sisch Russlond in de Mandschurai õõgaschiad unn hot dodebai midd Japan um Korea konkurriad. Im Russisch-Japanische Kriesch 1904 unn 1905 hot Russlond valore unn desweeje aa ainische Gebiede wie de Siede vun de Insel Sachalin abdrede misse. 

Noo de Oggdowarevoludsion unn de kommunisdische Machdaagraifung hot de russische Birgerkriesch begonne, unn um en direggde Kriesch zwische Sowjetrusslond unn Japan zu verhinnere, is die Fernesdlische Republik gegrinded worre, do die Japaner unn Amerikaner die Waißgardischde unnerschdidzd hewwe.

## Gliedarung
Nordkaukasus (Föderationskreis)

De **Federadsionskrääs Nordkaukasus**  (russisch *Северо-Кавказский федеральный округ*)  is ä adminisdradivi Äähaid in Russlond unn de jingschd vun de achd Federadsionskrääs. Am 19. Januar 2010 hot de Präsidend Dmitri Medwedew denn Federadsionskrääs ausm Federadsionskrääs Siedrusslond ausgegliedad. Vawaldungssidz is Pjatigorsk unn de Guvernär is de Alexander Chloponin. De Federadsionskrääs hot  9.108.737 Oiwuhner uf ennere Fläsch vun 170.439 km² unn is dodemid de klännschd Federadsionskrääs. Midd ennere Bevelkerungsdischd vun 53,4 Oiwuhner pro km² is er awwa aa de zwädddischdeschd bvelgade.

## Gliedarung
* Republik Dagestan 
* Republik Inguschetien
* Republik Kabardino-Balkarien
* Republik Karatschai-Tscherkessien
* Republik Nordossetien-Alanien
* Republik Tschetschenien
* Region Stawropol

Die Republik Adygeia unn die Reschion Krasnodar ghere nedd zu demm Federadsionskrääs, obwohl se baide im Nordkaukasus lieje.
Die glorreichen Sieben

**Die glorreiche Siwe** (Original: *The Magnificent Seven*) isch e Western vo  1960 vom Regisseur John Sturges. Er basiert auf denne *de siwe Samurai* vom Japaner Akira Kurosawa. 

Der Film schpielt in Mexiko ond nimmer in Japan. Oinig Gauner iberfallet regelmäßig a klois Dorf und die Bewuhner suchet Onnerschtitzung. Sie angaschieret e paar abgebrannte Revolverhälda und oin jonger Fetz drängbt sich au mit noi. Wie im Originalfilm gwännet am End die Bauern, und etlich von denne Revolverhälde und fascht alle Gauner sänn dod. Die Filmmusik isch grandios und au Vorbil für des ganz Genre. Gugg uff die Klamodde vun denne Baure, wonder die net, das die elle sauber sin. Des sich Absicht, woil die Mexikaner net als Dorfdeppe dargschtellt werre wullte. Der jonge Fetz kriegt die Petra am End on wird Landwirt. Do hen se fiel am zensle. 

## Weblinks
*
Wolga (Föderationskreis)

De **Federadsionskrääs Wolga** (russisch Приволжский федеральный округ, *Priwolschski federalny okrug*) is ä adminisdradivi Äähaid (Federadsionskrääs) im Oschde vum airopäische Russlond. Vawaldungssidz is Weliki Nowgorord, de Guvernär is de Michail Babich. Grenze dudd de Federadsionskrääs im Norde on de Federadsionskrääs Nordweschdrusslond grenze, im Weschde on de Federadsionskrääs Zendrålrusslond, im Siede on de Federadsionskrääs Siedrusslond unn Kasachsdan, unn im Oschde on de Federadsionskrääs Ural.

## Gliedarung
{| style="border-style:hidden; background-color:transparent;"
|
# Republik Baschkortostan
# Republik Tschuwaschien
# Oblast Kirow
# Republik Mari El
# Republik Mordwinien
# Oblast Nischni Nowgorod
# Oblast Orenburg
# Oblast Pensa
# Region Perm(mim oigegliederdeaudonome Krääs vun de Komi-Permjake)
# Oblast Samara
# Oblast Saratow
# Republik Tatarstan
# Republik Udmurtien
# Oblast Uljanowsk
|
Kreidach

**Kreirisch** (außerhalb vum Iwwerwald **Kreidach** genennt) is e Dorf im Iwwerwald (Ourewald), wu heit zur Gemeinde Wald-Mischlbach (Wamiba) im hessische Kreis Bergschdrooß ghert. Kreirisch hot 490 Oiwuhner (2010). Di Poschdleizahl is 69483, di Vorwahl 06207.

## Lag

Kreirisch ligt 2&nbsp;km sidwestlisch vun Wamiba im Merlebachdål, mne Seidedål vun da Weschnitz. Di Gemakung ligt uf 251 bis 520 m Häih i. NN, da Ortskern uf 312&nbsp;m i. NN. Di Gemakung hot 302&nbsp;ha (3,02&nbsp;km2), 99&nbsp;ha davu sin Wald (1961). Estlisch owwerhalb vum Ort ligt di 423&nbsp;m hoche Kreirischer Häih, e fä di Verkehrswege wischdischi Paßhäih.

## Gschischt

Da Ort is 1287 als *Crutehe* s erschdemol erwähnt worre. Weidere iwwerlifferde Nåme sin: *Crudehe* (1304), *Crudeg bei Michelbach* (1366), *Crudech* (1369), *Krudich* (1398-1400, 1469, 1488), *Krudig* (1420), *Krudach* (1420), *Krude* (1420), *Crudach* (1480, 1493), *Kreudach* (1568). 1613 heeßt-s zum erschde mol *Kreidach*. Wu da Nåme herkummt, is ugeklärt. Schun um 1500 gibts e Owwer- un e Unnerdorf. Kreirisch hot ersdchder zur Parrei Merlebach geghehrt, seit 1613 zur Parrei Wald-Mischlbach. 1803 is Kreirisch hessisch worre. Im Zug vun da hessische Gemeindereform is da Ort 1970 zu Wamiba oigemeindt worre. Wie jedes Dorf in da Gemeinde Wamiba hot aa Kreirisch e Haus fä di Dorfgemeinschaft, des 1975 oigeweihde Mehrzwegghaus, wu aa di kummunal Kinnerschul un di Feierwehr drin sin.

### Oiwuhnerendwigglung

## Kuldur
### Bauwerge
1896 bis 1900 is e Viadukt vun da Iwwerwaldbåhn gebaut worre, wu heit noch des Ortsbild brägt. Seid em 18. Auguscht 2013 fährt do e Solaadraisin als Tourischdeattragzion driwwer.

### Kunscht
Vun da Kreirischer Häih fihrt seid 2009 en Kunschdweg uf di Drumm. Do schdehne Schkulbdure aus Bundsandschdåå un Holz ausem Ourewald, Glas un Stahl.

### Schbordålaare
Seid em Juni 2010 hots e Summerrodelbåhn, wu vun da Kreirischer Häih zum Ort nunner geht. Di Abfaht bedrägt 1000 Meder iwwer n Häiheunnerschied vun 80 Meder un dawert ugfähr dreiahalb Minudde. S werd e Gschwindischkeit vun bis zu fäzisch Kilomeder erreischt. Di Gschwindischkeit kamma selwer bschdimme. Di Uffaht bedrägt 360 Meder un is in drei Minudde gschafft. Di Båhn is s gånze Johr offe.

Ewefalls uf da Kreirischer Häih hots seit em Mai 2013 en Kledderwald, imne Douglasiewald.

### Feschde
Di Kreirischer Kerwe is Ende Auguscht.

### Wabbe
S Ortswabbe zeigt s Båhnviadukt.

## Im Netz

* Kreirisch uf www.wamiba.de
* Kreirisch im Hischdorische Ortslexikon Hesse (Lagis)
* Kreirischer  mit Schbroochprob uf da Kerweseit

### Änzelnochwais
Pura Besakih

**Pura Besakih** ischde bdaidnschde hinduischdische Tembl un Hailischdum uff Bali. S'ischde „Muddatembl“ vun alle balinesische Tembl. De hailigschde vunde drai grosse Temblbeziag ischde *Pura Panataran Agung Besakih* inde Midd, wude Godd *Sanghyang Widhi Wasa* nochde indisch Nomensgewbung als Trimurti - des isch die Hindu-Geddadraihaid *[[Brahma]] - [[Shiva]] - [[Vishnu]]* - vaehrd werd. 

Emol im Joa gibbds do baim Vollmond ä großes Feschd, wu vunde balinesische Glaiwische besuchd werd. Donn kummen die Rajas vun Bali un obfann fa ihre Voafahre. Alle hunnad Joa werd nochm balinesische Mondkalenda s *[[Eka Dasa Rudra]]* gfaijad midda große Obfazermonie, wuss Uniwersum simbolisch groinischd werd.

Weschede viele Turischde, wudes seje wollen, isch die Olaach haid awwa a'n Basa wu die Oihaimische schun a uffdringlisch vasuchen alle meschlische Grimsgroms zu vakaafe. Newem Oidridd, wuma bzahle muss, muss a nochn Fiera nemme, um iwwahaubd die Tembl bsuche zu kenne.

## Gschischd
Ma vamuud, dassa im achde Joahunnad g'grind worre isch. Er lischd uff 950 Meda Heeh om Siedweschdhong vun Gunung Agung, em imma noch agdive Wulkon. Die gsomd Olaach hodd iwwa 200 Gbaide, drunna oinische mehaschdufischi Tembltirm (*[[Meru (Mythologie)|meru]]*), Schroin (*pelinggih*), offene Pawilljongs (*bale*) un onare Gbaide. Firschdegschleschda hawwenen aischene Beziag. Dorfgmoinschafde hawwen aischene Temblberaisch odda Schroin, wu vunna Mauwa umgewe sinn.

Om 18. Februa 1963 ischde Gunung Agung wehrend'm ledsche *Eka Dasa Rudra* ausgebroche un hodd viel vawieschded. Iwwa 1100 Laid sinn gschdorwe un 86.000 Laid sinn obdachlos worre. Eschdlisch vunde Temblolaach ischn heeßa Schuddschdrom (Lahar) runna kumme un. Om 18. Mai im glaische Joa sinn donn die maischde Gbaide dursche Eadbewe zaschdead worre, awwa dvoa sinn schunn Lapilli uff die Olaach runna gonge.

Seidm 19. Ogdowa 1995 ischde Pura Besakih ä UNESCO-Welderwe.

## Galarie

Pura Besakih 1.JPG|
Pura Besakih 2.JPG|
Pura Besakih 3.JPG|
Pura Besakih 4.JPG|
Pura Besakih 5.JPG|
Pura Besakih 6.JPG|
Pura Besakih 7.JPG|
Pura Besakih 8.JPG|


## Websaide

* ''Pura Penataran Agung Besakih.''

## Vawais
Affenwald von Ubud

De **Affewald vun Ubud** ischn gleene Natuapaag unnen hinduischdische Tembl de *[[Pura Dalem Agung Padangtegal|Dalem Agung Padangtegal Tembl]]* in Ubud uff Bali. De Paag isch gesche 27 Morsche, alla so geschen zeedl Gwadraadkilomeda groß. un hodd so gesche 115 Aade vun Beem. Indem Paag, wu haischndlisch *Padangtegal Mandala Wisata Wanara Wana* heese dud, hodds oinischi Affe vunde Aad *Macaca fascicularis*.  De Paag ischä bekonde Turische-Addragzion in Ubud, wu gud un gern ondie 10.000 Laid im Monas zu Bsuch kumme dun.

Im Wald hodds newem Tembl a ä Hailischi Gwell un s'hodd a nochn onare Tembl, wu Vaschdorwene inna Zermonie oigeschadd werren.

## Gallarie


Dadai:Ubud Monkey Forest 1.JPG|Hailischi Gwell
Dadai:Ubud Monkey Forest 2.JPG|Oigongsbraisch vum Tembl
Dadai:Ubud Monkey Forest 3.JPG|Affefigua
Dadai:Ubud Monkey Forest 4.JPG|Schdadua im Affewlad
Dadai:Ubud Monkey Forest 5.JPG|Affe
Dadai:Ubud Monkey Forest 6.JPG|Wesch mit Sdchdääfigure
Dadai:Ubud Monkey Forest 7.JPG|Temblolaach
Dadai:Ubud Monkey Forest 8.JPG|Tembl baide heilisch Gwell
Dadai:Ubud Monkey Forest 9.JPG|De Tembl
Dadai:Ubud Monkey Forest 10.JPG|Oigongsbraisch vum Affewald


## Vawais


## Websaide

* Sacred Monkey Forrest Sanctuary
* The monkey and the kitten
Nordwestrussland

De **Federadsionskrääs Nordweschdrusslond**  (russisch Северо-западный федеральный округ, Sewero-sapadny federalny okrug) is ä adminisdradivi Äähaid (Federadsionskrääs) im Nordweschde vun Russlond. Vawaldungssidz is Sångd Pedasburg unn de Guvernär is de Wladimir Bulawin.

Nordweschdrusslond dudd on folgende Federadsionskrääs grenze: Ural im Oschde, Wolga im Siedoschde unn Zendrålrusslond im Siedweschde. Es Haubdlond vum Federadsionskrääs dudd außadem on Finlond im Nordweschde, Estlond, Lettlond unn Waißrusslond im Siedweschde grenze. Im Norde vum Haubdlond liechd es Nordpolarmeer unn es Waiße Meer, im Weschde die Oschdsee. Nordweschdrusslond hot ä Exklav, die Oblast Kaliningrad, welles frieher de Norddääl vun Oschdpraiße gewessd is. Die Oblast dudd im Norde on Litaue unn im Siede on Pole grenze, unn hot im Weschde en Õõdääl an de Kischdelinie vun de Oschdsee. Die Inselgrubbe Nowaja Semlja unn Franz-Joseph-Lond ghere außadem aa noch zu dem Federadsionskrääs Nordweschdrusslond.

## Gliedarung
Tirta Gangga

Taman **Tirta Gangga** („Hailisches Wassa vum Gonges“) ischde Wassapalaschd vun Karangasem neadlisch vun Amlapura uff Bali. De ledschd Raja *Anak Agung Anglurah Ketut Karangasem* vun Karangasem hod sischde do 1946 n'zwedde Palaschd gbaud. Die Oalach isch donn 1963 baide Erubzion vum Wulkon Agung zaschdead un donoch a widda uffgbaud worre. Haid isch die Olach fa Turischde offe.

## Olach
Tirta Gangga isch ä ca. 1,2 ha grossi un uff drai Ewene gbaudi Olach un bscheed aus viele Wassabegge, Daische mid Lodusblume un Fische wiede Koi, un Schbringbrunne, em Schwimmbad un Wohnolache. Inde Midd vunde Olach hodsn elfdeelische pagodefermische Brunne un gons viel Schdääfigure sinn a im Gaade uffgschdelld worre. S'Wassa kummd ausde hailische Gwelle owwahalwb vum frijare Palast un dud die Daische, Begge un aas Schwimmbad fille, wu haid a fa Bsucha zugenglisch isch. 

## Galarie

Tirtagangga 2.JPG|Daisch
Tirtagangga 3.JPG|Schwimmbegge
Tirtagangga 4.JPG|Schbringbrunne
Tirtagangga 5.JPG|Wohnolach
Tirtagangga 6.JPG|Daisch
Tirtagangga 7.JPG|Daischolach
Tirtagangga 8.JPG|Iwwabligg
Tirtagangga 10.JPG|Iwwabligg mid Raisfelda im Hinnagrund
Tirtagangga 12.JPG|Wassaschbaija
Tirtagangga 13.JPG|Bligg uff Tirta Gangga


## Bischa
* 

## Weblings

*Offizielli Webssaid
Südrussland

De **Federadsionskrääs Siedrusslond** (russisch Южный федеральный округ, *Juschny federalny okrug*) is ä adminisdradivi Äähaid (Federadsionskrääs) im Siede vun Russlond. De Federadsionskrääs hot 13.800.000 Oiwuhner uff ennere Fläsch vun 416.840 km² unn dodemid ä Bvelgarungsdischd vun 33,1 Oiwuhner pro km² (2009). Vawaldungssidz is Rostow om Don unn de Guwernär is de Wladimir Ustinow. Die greeschd Schdadt is Krasnodar.

## Gliedarung

* Republik Adygeja
* Republik Kalmückje
* Region Krasnodar
* Oblast Astrachan
* Oblast Rostow
* Oblast Wolgograd

## Noochwais
Pura Ulun Danu Bratan

**Pura Ulun Danu Bratan** odda *Pura Bratan* ischn bdaidende Wassatembl uff Bali, wu Shiva als Schebfa gwaihd isch. Im Innare vum Tembl hodds awwa a Buddha-Schdadue. Die Temblonlaach lieschd inde Bersche uff 1200 m om Bratansee. De See ischn Wulkonsee noh bai Bedugul un soi Wassa gild als hailisch. De Tembl isch im Joa 1663 gbaud worre und wead fa Obfazermonie fa die balinesischi Wassa-, Seeje- un Fluss-Geddin Dewi Danu bnuzd, wu ä Easchoinung vunde de Gaddin Parvati vum Shiva isch. De Bratansee isch ä wichdischi Gwell fa die Bwessarung im zendlale Deel vun Bali.

## Galarie

Pura Ulun Danu Bratan 1.JPG|Oigongsbraisch vunde Temblolaach
Pura Ulun Danu Bratan 2_1.JPG|Figure
Pura Ulun Danu Bratan 13.JPG|Bligg uff die Olaach
Pura Ulun Danu Bratan 4.JPG|Oigongsfigure
Pura Ulun Danu Bratan 5.JPG|Oigong vunde Temblolaach
Pura Ulun Danu Bratan 6.JPG|Schdadue
Pura Ulun Danu Bratan 7.JPG|Daisch
Pura Ulun Danu Bratan 8.JPG|Deel vunde Temblolaach
Pura Ulun Danu Bratan 9.JPG|Buddha Schdadue
Pura Ulun Danu Bratan 10.JPG|Gaadeolaach vum Tembl


## Bischa
* 
* 

## Websaide

* Offizielli Websaid
Kurt Kotterer

De **Kurt Kotterer** (* 16. Januar 1928; † 5. Oktowa 2017) war e bekonnde Volgsmusiga ausde Palz un zeeld wiede Kurt Dehn a zude Uagschdää vunde Pelsa Mundaad Musigg.

## Vaeffendlischunge
* *Mach e Weinkur* (1966, 2012)
* *Stimmung und Gemütlichkeit* (1995)
* *Pfälzer Weinprob* middm Hannes Landauer (1995)
* *Alte Lieder traute Weisen* (1999)
* *Bei Handkäs mit Musik* (2004)
* *Zu Rüdesheim in der Drosselgass* (2008)
* *Küchenlieder (Vol. 2)* (2008)
* *In de Palz, do is es schäner* (2009)
* *Pfälzer Krischer - Lieder aus der Pfalz* (2009)
* *Frohe Lieder aus der Pfalz* (2011)
* *Unser Bauer Braucht 'ne Braut (2)* (2011)
* *Pfälzer Lieder* (2008, 2012)
* *Weingeister = gute Geister Folge 3* (2012)
* *Bockbier-Stimmung* (2012)
* *Glocken klingen, Sonntag ists* (2012)
* *Ohne Wein wär das Leben zum Weinen Folge 3* (2012)
* *Ich bin en echter Pälzer Bu* (2013)
* *Koch-Lieder, Folge 2* (2013)
* *Pfälzer Herztrobbe* (2013)

## Websaide
* Lieda vum Kotterer
Kanton Lauterburg

Es **Kanton Laudäbursch** is ä adminisdradivi Unneräähaid (Kanton) vum Arrondissement Waißebursch im Département Bas-Rhin in de Reschion Elsaß in Frongraisch. Haubdord is Laudäbursch. Es Kanton hot 5.179 Oiwuhner uff ennere Fläsch vun 43,34 km², dodemid ergebbd sisch ä Bevelgerungsdischd vun 119 Oiwuhner pro km² (2011).

Im Norde dudds Kanton on Daitschlond, also on die Palz unn es Bunnäslond Rhoilond-Palz unn do on de Londkrääs Germersche. Im Oschde grenzd es Kanton on de Londkrääs Raschdadd im Bunnäslond Bade-Wirddebärsch. Im Siede dudd ons Kanton Seltz grenze unn im Weschde ons Kanton Kanton Waißebursch.

## Gschischd
im revoludsionäre Frongraisch sinn am 4. März 1790  Départements oigerischded worre unn dodemid aa es Kanton Laudäbursch, welles zum Distrikt Waißebursch kumme is. Am 17. Februar 1800  sinn die Arrondissements oigrischded worre unn es Kanton Laudäbursch is nai zugeschnidde em Arrondissement Waißebursch zugeschlaache worre. Vun 1871 bis 1919 is es Gebied vum Kanton Dääl vum Krääs Waißebursch vum Raischslond Elsaß-Lothringe im Daitsche Kaisaraisch gewessd. Saidem 28. Juni is es Kanton widda Dääl vum Arrondissement Waißebursch.

## Schbrooch
Im Kanton Laudäbursch werd dradidsionell Elsässisch-Pälzisch gebabbeld, welles uffgrund de fronzeesische Schbrooch- unn Bildungsbolidi awwa mehr vum Fronzeesische vadrängd werd.

## Gemäände
De Kanton Laudäbursch dudd aus folgende finf Gemäände bschdehe (Oiwuhner (2011)):
* Laudäbursch (2.211)
* Niderlauterbach (951)
* Nawiller (644)
* Sàlembàch (567)
* Schaiwert (806)